Athos Berriko monasterioa

Athos Berriko monasterioa (;  ; , Novoafonskiy monastir’) Athos Berria hiritik gertu, Gudauta barrutian dagoen monasterioa da. Abkhaziako Errepublikaren lurretan dago. Athos Berria monasterioak Garrantzi Nazionaleko Monumentu Kultural Higiezin estatusa jaso zuen Georgian 2006an.https://www.heritagesites.ge/uploads/files/5cd556eed8919.pdf Monte Athos, oro har, UNESCOk Gizateriaren Ondare izendatu zuen 1988an.https://jam-news.net/church-conflict-in-abkhazia

 Historia 
1874an, otomandarrek Greziako Athos menditik botako zutelakoaren beldur, 1877-1878ko gerra errusiar-turkiarrak mehatxatzen zuen bitartean, Athos Berriaren monasterioa 1875ean sortu zuten Greziako San Pandaleimonos monasterioko monjeek. Izan ere, Athos mendia leku garrantzitsua da Eliza Ortodoxoarentzat 1054tik baina bertako monjeek utzi behar izan zuten, Abkhazia aldera joanez.

Amaitu gabeko monasterioa 1877-1878ko gerra errusiar-turkiarrean arpilatu zuten, eta monasterioa eraikitzeko lanek 1880ko hamarkadan jarraitu zuten; azkenean, egitura 1900. urtean osatu zen.

 Egitura 
Mendebaldeko eraikinaren erdian 50 metroko altuerako kanpandorrea eraiki zen. Kanpandorrearen behealdean jangela monastiko bat dago. Monasterio-konplexuaren erdian San Pantaleon eliza dago, bost kupulakoa, eta bere arkitekturan neobizantiar estiloaren ezaugarriak antzematen dira.

Elizaren barrualdea 1911 eta 1914 bitartean margotutako horma-irudiekin apainduta dago. San Pantaleon Abkhaziako katedralik handiena da.

Monasterioa 1924 eta 1994 artean itxita egon zen sobietarren jazarpen erlijiosoaren ondorioz. Ondoren, monasterioa Eliza Ortodoxora itzuli zen.https://www.johnsanidopoulos.com/2009/09/new-athos-monastery-in-abkhazia.html

Gaur egun, Abkhaziako Metropoli Zismatikoak erabiltzen du monasterioa, baina Abkhaziako Eliza Ortodoxoak eta Georgiako Eliza Ortodoxoak ere aldarrikatzen dute.https://jam-news.net/church-conflict-in-abkhazia

 Iruditegia 

 Erreferentziak 

 Kanpo estekak 

Kategoria:Abkhaziako eraikinak
Kategoria:1883an amaitutako eraikinak
Kategoria:Arkitektura neobizantziarra
Kategoria:Georgiako monumentuak
Kategoria:Georgiako garrantzi nazionaleko monumentu kultural higiezinak
Kategoria:Gizateriaren Ondarea Georgian